jkorsvik/nowiki_second_scrape_merged huggingface dataset:
Idrettslaget Fram

Idrettslaget Fram er et fleridrettslag på Skatval i Stjørdal kommune i Trøndelag fylke. Idrettslaget er aktivt innenfor blant annet fotball, håndball, volleyball, friidrett og trim. Laget er også flittige deltakere i St. Olavsloppet både med løpere og som arrangører.
Fotballaget var helt på begynnelsen av 1960-tallet oppe i daværende 2. divisjon (som i dag tilsvarer 1. divisjon).
Klubben har hjemmebane i Skatvalshallen for håndball og volleyball. De eier og driver selv to anlegg, Framnes stadion med blant annet kunstgressbane og friidrett samt Ragnheim grusbane.


== Historie ==

1892: Laget stiftes som Fram skiløperforening av noen unge menn i alderen 17-23 år.
1898–1910: Laget lå nede
1910: Ny start for laget "som skal virke for utbredelse av idrett sommer og vinter."
1911: Friidrettsaktiviteten starter.
1913: Fram arrangerer sitt første sykelløp. Åsen t.o.r.
1918: Fram begynner med fotball.
1923: Svart og hvitt blir Frams farger.
1928: Frams Oskar Midtlyng deltar i OL i Amsterdam. Samme år tar Fram 14 KM-medaljer i friidrett.
1929: Midtlyng vinner NM i høyde.
1934: Uenighet i klubben leder til at et Skatval skilag dannes.
1946: Framnes, på dagens sted, åpnes.
1947: Fram stiller med håndballag for damer.
1960: To tusen tilskuere tilstede på Framnes for å se Fram og Stjørdals-Blink spille 1–1 i toppoppgjøret i 3. divisjon. Fram blir kretsmester, og rykker opp i 2. divisjon.
1994: Håndballavdelingen starter grendaturneringen i volleyball, som etter noen år blir «årets helg», og fast tradisjon på Skatval, med 36 lag, og over 300 spillere.
2008: Framnes får kunstgress. Åpningen skjer 21. september, da Fram slår Skogn 6–1 og rykker opp etter én sesong i 5. divisjon.
2019: En ny 7'er kunstgressbane åpner der den gamle skotthylbanen og et skur sto.


== Eksterne lenker ==
Offisielt nettsted
Hanse 350

Hanse 350 er en kjølbåt, det vil si en seilbåt med kjøl, som ble konstruert i 2007 av det kjente konstruktørlag Judel/Vrolijk.


== Kilder ==
SeilMagasinet 8/2007
http://www.yanmar.no/arch/_img/9050444.pdf Besøkt 14/11-2007
https://web.archive.org/web/20071104090912/http://www.hanseyachts.com/US/Yachts/Current%20model/350.aspx Besøkt 14/11-2007
Kanonbåten San Pablo

Kanonbåten San Pablo (originaltittel: The Sand Pebbles) er en amerikansk drama og eventyrfilm fra 1966 regissert av Robert Wise. Hovedrollen spilles av Steve McQueen, mens sentrale biroller spilles av Richard Attenborough, Richard Crenna, Candice Bergen og Mako. Den er basert på Richard McKennas roman The Sand Pebbles (1962).


== Handling ==
Jake Holman er en bitter og hardbarket skipsmaskinist som mønstrer på kanonbåten San Pablo i Shanghai under den kinesiske revolusjon på 1920-tallet. Etter bokseropprøret har USA plassert flere kanonbåter som ferdes langs Yangtze. Skipene er der som politisk og styrkemessig markering, men også for å beskytte amerikanske medborgere i landet og sine interesser. Båtene blir i stor grad drevet av kinesere som behandles som slaver ombord. Etterhvert som urolighetene utarter blir det klart at amerikanerne som er i landet må evakueres. Kanonbåten San Pablo får oppdraget med å redde ut en gruppe amerikanske misjonærer.


== Om filmen ==


=== Popularitet og økonomi ===
Kanonbåten San Pablo innbrakte $30 millioner i USA, noe som plasserte den på en 4. plass over de mest innbringende filmene i USA i 1966. Til tross for dette ble den oppfattet som en kommersiell skuffelse.Produksjonskostnadene var på $12,1 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 94 % på Rotten Tomatoes. Den amerikanske anmelderen Leonard Maltin har gitt den 3 av 4 stjerner.VG gav den i sin tid terningkast fire. Den har fått 3,5 av 4 filmruller hos Film Max, og 4 av 5 stjerner hos Den store film- og videoguiden.


=== Priser ===
Richard Attenborough vant en Golden Globe for beste mannlige biroller. Filmen ble nominert til ytterligere syv Golden Globe-priser. Den ble også nominert til åtte Oscar (inkludert beste film). Den kan også nevnes at den ble tildelt prisen for beste klipp av bransjeforeningen Motion Picture Sound Editors.


=== Innspilling ===
Den meste av filmen ble innspilt i Taiwan og Hongkong. Opptakene foregikk fra november 1965 til mai 1966.


== I rollene ==
(utvalg)

Steve McQueen ....  Jake Holman
Richard Attenborough ....  Frenchy Burgoyne
Richard Crenna ....  Kaptein Collins
Candice Bergen ....  Shirley Eckert
Emmanuelle Arsan ....  Maily
Mako ....  Po-han
Larry Gates ....  Jameson
Charles Robinson ....  Ensign Bordelles


== Referanser ==


== Eksterne lenker ==
Offisielt nettsted 
(en) Kanonbåten San Pablo på Internet Movie Database 
(no) Kanonbåten San Pablo hos Filmfront 
(sv) Kanonbåten San Pablo i Svensk Filmdatabas 
(da) Kanonbåten San Pablo i Danmark Nationale Filminstitut 
(fr) Kanonbåten San Pablo på Allociné 
(nl) Kanonbåten San Pablo på MovieMeter 
(en) Kanonbåten San Pablo på AllMovie 
(en) Kanonbåten San Pablo på Turner Classic Movies 
(en) Kanonbåten San Pablo på Rotten Tomatoes 
(en) Kanonbåten San Pablo på Box Office Mojo
Michał Sędziwój

Michał Sędziwój (født 1566, død 1636) var en polsk alkymist, filosof og doktor. Som en pioner innen kjemi oppdaget han ulike måter å fremstille forskjellige syrer, metall og andre kjemiske stoffer. Han oppdaget også at luft ikke er et enkelt stoff, men inneholdt et livsviktig stoff som senere ble kalt for oksygen. Sędziwój beskrev gassen (oksygen) som noe som ble utskilt fra oppvarmet kaliumnitrat (salpeter) og kalte den «livseliksiren».


== Referanser ==
Arne O. Holm

Arne Oscar Holm (født 20. oktober 1956) er en norsk journalist og redaktør.
Holm var redaktør av universitetsavisa Universitas i Oslo (1979–1980) før han fikk ansettelse i Dagbladet, der han ble i 15 år, blant annet som leder av politisk avdeling og medlem av avisas «gravegruppe». Etterpå var han nyhetsredaktør i Dagens Næringsliv i fem år og redaktør av Svalbardposten i tre år. Han var fra 2002 til 2006 tilknytta Brennpunkt-redaksjonen i faktaavdelinga i NRK1, der han var redaktør og prosjektleder fra 2005 til programmet i daværende form ble lagt ned i november 2006.Holm har lang erfaring fra undersøkende journalistikk, og er kjent for flere avslørende og kritiske reportasjer og dokumentarer, blant annet om avsløringen av Pål Krabys fallskjerm i NAF og om det hemmelige nasjonalistmøtet på Godlia kino i Oslo i 1995.Han er redaktør for nettavisen High North News, og var med i Svalbard minutt for minutt.


== Bokutgivelser ==
1995 Everest: den tunge veien – utgitt på Aventura forlag sammen med Jon Gangdal.
1997 Hjertet hører sitt hjemlands toner – nordnorske stemmer – bidrag i antologi utgitt på Orkana forlag
1998 Barnepornografi i Norge – skrevet sammen med andre forfattere
1998 Kjære en eller annen – ei bok om å vokse opp i Norge – dikt, kortprosa og fortellinger redigert av Arne O. Holm, utgitt på Gyldendal Tiden
2000 Fra sort kull til varme bad: en reise til verdens nordligste samfunn – Longyearbyen på Svalbard – og en forklaring på hvorfor menneskene der holder varmen – sammen med Kristin Stoltz
2001 Fra company town til folkestyre – samfunnsbygging i Longyearbyen på 78° nord – redigert sammen med Thor B. Arlov og utgitt av Svalbard samfunnsdrift
2007 Ja, vi elsker SE OG HØR – hemmelighetene bak verdens største ukebladsuksess – Kagge Forlag


== Priser ==
1992: SKUP-prisen
1992: Den store journalistprisen
1995: SKUP-prisen


== Referanser ==


== Eksterne lenker ==
(no) Intervju i Dagbladet (2005)
Meningoencefalitt

Meningoencefalitt er en sykdom som på samme tid minner om hjernehinnebetennelse, som er en betennelse i hjernehinnenn, og encefalitt, som er en betennelse i selve hjernen.  Mange organismer – inkludert både virale og bakterielle patogener og parasittiske mikrober – kan gi opphav til meningoencefalitt. Sykdommen kan også forårsakes av enkelte antistoffer. Sykdommen er forbundet med høy dødelighet og morbiditet.
Alan Taylor (regissør)

Alan Taylor (født 1959) er en amerikansk regissør som har befattet seg både med film og TV.  
Toylor hadde sin regidebuterte med filmen That Burning Question (1990). Han har videre hatt regi på filmer som blant annet Thor: The Dark World (2013), Terminator Genisys (2015) og The Many Saints of Newark (2021). Han har hatt regi på tv-serier som blant annet Sopranos, Sex og singelliv, Game of Thrones og Mad Men.
Han ble tildelt Emmy-prisen for sitt arbeid med TV-serien Sopranos.Taylors foreldre var James J. Taylor, en videokunstner, og Mimi Cazort, en museumskurator. Han er bror av popartisten Anna Domino.


== Referanser ==


== Eksterne lenker ==
(en) Alan Taylor – kategori av bilder, video eller lyd på Commons 
(en) Alan Taylor på Internet Movie Database 
(sv) Alan Taylor i Svensk Filmdatabas 
(da) Alan Taylor på Filmdatabasen 
(fr) Alan Taylor på Allociné 
(en) Alan Taylor på AllMovie 
(en) Alan Taylor hos The Movie Database
Morbid Angel

Morbid Angel er et amerikansk death metal-band dannet i 1983. Det britiske musikkbladet Terrorizer ranket to Morbid Angel-album i sin «Top 40 Greatest Death Metal Albums», med Altars of Madness på nr.1. Gruppens sanger er komplekse i sine arrangementer, grunnet gitaristen Trey Azagthoth og trommeslageren Pete Sandovals betydelige tekniske ferdigheter.  Sandoval spilte også i grindcore/death metal-bandet Terrorizer.


== Historie ==
Morbid Angel var det første death metal-bandet som hadde en anelse suksess i bredere lag, som for eksempel å ved få kontrakt med Giant Records i 1992, og å få musikkvideoen for sangen «God of Emptiness» vist på en episode av Beavis and Butthead.
De opprinnelige lyriske temaene fokuserte for det meste på satanisme og anti-kristne emner, men fra det andre albumet, Blessed Are the Sick, beveget tekstene seg sakte mot de gamle sumeriske gudene, selv om mye av dette er hentet fra Simon Necronomicon, som var influert av sumerisk mytologi, i tillegg til forfatteren H. P. Lovecraft, og en tiltrekning til Romerriket. Anti-religiøse elementer gjennomsyret dog fortsatt tekstene.
Morbid Angels album har blitt utgitt med titler i stigende alfabetisk orden. Bandet er for tiden i ferd med å skrive og spille inn et nytt studioalbum for utgivelse en gang i 2007, og vil sannsynligvis fortsette trenden med en tittel som begynner med bokstaven «I».


== Medlemmer ==
Trey Azagthoth – gitar, gitarsynthesizer, keyboard, vokalist (1983-i dag)
Tim Yeung – trommer (2010-i dag)
David Vincent – vokalist, bass (1986-1996, 2004-i dag)
Thor Anders Myhren – gitar (2008-i dag)


=== Tidligere medlemmer ===
Mike Browning – trommer, vokal (1983–1986)
Wayne Hartsell – trommer (1986–1988)
Pete Sandoval - trommer (1988-2010)
Dallas Ward – bass, vokal (1983–1985)
Richard Brunelle – gitar (1985-1992, 1994(live), 1998 (live))
Kenny Bamber – vokalist (1985)
Sterling Von Scarborough – bass (1986)
Steve Tucker – vokal, bass (1997-2001, 2003-2004)
Jared Anderson – vokal, bass (2001–2002)
Tony Norman – gitar (2003–2006)
Erik Rutan – gitar, keyboard (Europaturnéen) (1993-1996, 1999-2002, 2006)
John Ortega – bass (1985–1986)
Michael Manson – vokal (1986)
Gino Marino – gitar (live) (1992–1993)
Ivan Ganchev – trommer


== Diskografi ==
Altars of Madness (1989)
Blessed Are the Sick (1991)
Covenant (1993)
Domination (1995)
Entangled in Chaos (1996)
Formulas Fatal to the Flesh (1998)
Gateways to Annihilation (2000)
Heretic (2003)
Illud Divinum Insanus (2011)
Kingdoms Disdained (2017)


== Referanser ==


== Kilder ==
Vinylnet Record Label Discographies. link. – Earache Records catalogue numbers.


== Eksterne lenker ==
Offisielt nettsted 
(en) Morbid Angel – kategori av bilder, video eller lyd på Commons 
(en) Morbid Angel på Apple Music 
(en) Morbid Angel på Discogs 
(en) Morbid Angel på MusicBrainz 
(en) Morbid Angel på Encyclopaedia Metallum 
(en) Morbid Angel på SoundCloud 
(en) Morbid Angel på Spotify 
(en) Morbid Angel på Songkick 
(en) Morbid Angel på Last.fm 
(en) Morbid Angel på AllMusic 
Morbid Angel på Facebook 
Morbid Angel på Instagram 
Morbid Angel på YouTube 
Morbid Angel på Myspace 
Offisielt diskusjonsforum
Myspace Page
Henry Bronchtein

Henry J. Bronchtein er en amerikansk TV-produsent og regissør som har stått bak flere episoder av serien Sopranos. 
Bronchtein vokste opp i Brooklyn, New York. Han studerte film ved New York University.
I 1980- og 1990-årene var han involvert i produksjon av filmer som blant annet A Perfect Murder, Addicted to Love, Weekend med Bernie, Hushaien, It Could Happen to You, Guarding Tess, Striptease, Rookie of the Year og Eddie and the Cruisers. Fra årtusenskiftet gikk han gradvis over til TV-produksjoner.
Han mottok to Emmy-priser for sitt arbeid med Sopranos.


== Referanser ==


== Eksterne lenker ==
(en) Henry Bronchtein på Internet Movie Database 
(en) Henry Bronchtein hos The Movie Database
Line Victoria Husby

Line Victoria Husby-Sørensen (født 5. april 1983 i Bamble) er en norsk programleder på TV og blogger.
Husby debuterte som programleder på TVNorges interaktive tv-program Mess-TV i 2002. Hun avbrøt da tannlegestudier til fordel for TV-arbeid. Siden han hun vært programleder for ungdomsprogrammet Sonen, gameshow-programmet Kjendisjakten, og Frokostquiz på TV 2 sammen med Pia Haraldsen (alle på TV  2). I 2009 var hun vært programleder for Mega Quiz på TVNorge. I 2011 gikk Husby tilbake til TV 2. Våren 2012 var hun gjest og vert i Firestjerners Middag. Hun trakk seg senere fra mediebransjen og begynte å jobbe som salgssjef i Nordic Choice Hotels.Husby giftet seg i 2016 med Torben Sørensen, og har siden hatt navnet Husby-Sørensen. Hun er etter dette også kjent for bloggen «Supporterfrue».


== Referanser ==


== Eksterne lenker ==
(en) Line Victoria Husby på Internet Movie Database 
(no) Hjemmeside
Robin Green

Robin Green (født i Rhode Island) er en amerikansk manusforfatter og TV-produsent som har arbeidet med TV-serier som Sopranos og Det gode liv i Alaska. Hun er også medskaper og produsent av politiserien Blue Bloods.
Hun debuterte som manusforfatter i 1987 og som produsent i 1991.
Green er tildelt fire Emmy-priser for sitt arbeid på Sopranos og Det gode liv i Alaska.
Hun er gift med manusforfatteren Mitchell Burgess, som også har arbeidet med Sopranos.


== Referanser ==


== Eksterne lenker ==
(en) Robin Green på Internet Movie Database 
(en) Robin Green hos The Movie Database
Matthew Weiner

Matthew Hoffman Weiner (født 1965) er en amerikansk TV-produsent, manusforfatter og regissør kjent som skaperen av tv-serien Mad Men. Han har også produsert og skrevet manus til flere episoder av tv-serien Sopranos.
Han debuterte som manusforfatter i 1997 og som produsent i 2000. I 2013 debuterte han som filmregissør med drama-komedien Are You Here. Også manus.
Weiner har vunnet ni Emmy-priser; to for sitt arbeid med Sopranos og ytterligere fem for Mad Men.


== Referanser ==


== Eksterne lenker ==
(en) Matthew Weiner på Internet Movie Database 
(sv) Matthew Weiner i Svensk Filmdatabas 
(da) Matthew Weiner på Scope 
(fr) Matthew Weiner på Allociné 
(en) Matthew Weiner på AllMovie 
(en) Matthew Weiner hos Turner Classic Movies 
(en) Matthew Weiner hos The Movie Database
Oskar Hoddø

Kristian Oskar Hoddø (født 4. september 1916 i Namsos, henrettet 17. november 1943 i Trondheim) var en norsk sanger, komponist og motstandsmann. Hoddø er særlig kjent for valsen «Nidelven stille og vakker du er» som han skrev på  Kjesäter flyktningemottak i Sverige . Etter krigen ble denne sangen en verdenslager, og den ble utgitt i både USA og flere europeiske land.
Hoddø hadde ingen formell musikkutdannelse og arbeidet som rørleggersvenn i Trondheim ved krigens begynnelse. Sammen med sin bror Harald ble han raskt engasjert i motstandsbevegelsen og deltok i illegalt arbeid både i Trondheim og Leksvik. Han giftet seg i 1941 med Inger Langaas (senere gift Stedenfeldt) fra Strinda.
Oskar Hoddø dro tilbake til Norge og fortsatte motstandsarbeidet. Høsten 1943 ble han angitt av en norsk infiltratør og han ble 2. november 1943 arrestert og stilt for tysk domstol. Anklagen lød på illegal virksomhet, deriblant distribusjon av illegale aviser og eksport av flyktninger. Dagen etter arrestasjonen ble han dømt til døden ved skyting. Dommen ble fullbyrdet på Kristiansten festning 17. november 1943 da Hoddø sammen med åtte andre motstandsmenn ble henrettet for deretter å bli lagt i en massegrav. Etter krigen ble gravstedet flyttet til Nidaros domkirke.
I ettertid ble det reist et minnesmerke over Oskar Hoddø i Vikaparken i Namsos. Asbjørn Øksendal har også skrevet en lengre historie om mannen og hans innsats i motstandskampen mot nazismen under andre verdenskrig.


== Se også ==
Liste over norske motstandsfolk henrettet på Kristiansten festning


== Referanser ==


== Litteratur ==
Øksendal, Asbjørn: Lurøy-affæren – Operasjon Oleander : Gestapo i Trondheim og Leksvik-affæren 1942-44, 1969. ISBN 9788270050239


== Eksterne lenker ==
Minnestein
Namsos folkebibliotek Arkivert 2. desember 2016 hos Wayback Machine.
Graphium chironides

Graphium chironides er en sommerfugl i familiegruppen svalestjerter. Den lever sørøst i Asia.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Graphium chironides tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Graphium
Graphium chironides (Honrath, 1884)
synonymer: Papilio chironides Graphium chiron Graphium bathycles chiron
underarter: G. c. clanis (Jordan) G. c. malayanum Eliot, 1982


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Graphium chironides i Encyclopedia of Life 
(en) Graphium chironides i Global Biodiversity Information Facility 
(en) Graphium chironides hos NCBI 
(en) Kategori:Graphium chironides – bilder, video eller lyd på Wikimedia Commons 
(en) Graphium chironides – galleri av bilder, video eller lyd på Wikimedia Commons 
Graphium chironides – detaljert informasjon på Wikispecies 
Graphium chironides – www.nic.funet.fi/
Frank Renzulli

Frank Renzulli (født 1958) er en amerikansk manusforfatter, TV-produsent og skuespiller som blant annet har hatt manus på ni episoder av TV-serien Sopranos (1999–2001). Han har også være co-produsent for 13 av episodene.
Renzulli skuespillerdebuterte i filmen Broadway Danny Rose (1984). Han har etter det hatt en rekke biroller på film og TV, men gikk på slutten av 1980-åra gradvis over til manusarbeid og på 1990-åra ble han produsent.


== Eksterne lenker ==
(en) Frank Renzulli på Internet Movie Database 
(sv) Frank Renzulli i Svensk Filmdatabas 
(fr) Frank Renzulli på Allociné 
(en) Frank Renzulli på AllMovie 
(en) Frank Renzulli hos The Movie Database
Morris Kirksey

Morris Kirksey (født 13. september 1895 i Waxahachie, Texas, død 25. november 1981 i San Mateo, California) var en amerikansk friidrettsutøver og rugbyspiller.
Under OL 1920 i Antwerpen vant han sølv på 100 meter, bak landsmannen Charles Paddock og foran briten Harry Edward. Seks dagere senere vant han gull på 4 x 100 m stafett sammen med lagkameratene Charles Paddock, Jackson Scholz og Loren Murchison. Mot slutten av lekene vant han sin andre olympiske gullmedalje, da USA slo Frankrike 8-0 i finalen.


== OL-medaljer ==
1920  Antwerpen -  Gull i friidrett, 4 x 100 m stafett  USA
1920  Antwerpen -  Gull i rugby  USA
1920  Antwerpen -  Sølv i friidrett, 100 meter  USA


== Referanser ==


== Eksterne lenker ==
(en) Morris Kirksey – Olympedia 
(en) Morris Kirksey – Sports-Reference (OL-resultater – arkivert) 
(en) Morris Kirksey – Track and Field Statistics 
(en) Morris Kirksey – ESPN Scrum
Diane Frolov

Diane Frolov (født USA) er en amerikansk manusforfatter og TV-produsent som har gjort seg mest bemerket for sitt arbeid med TV-serier som Sopranos og Det gode liv i Alaska. Hun har både være co-produsent og hatt manus på flere episoder av de to seriene.
Hun har vunnet to Emmy-priser; i 1992 for Det gode liv i Alaska og i 2007 for Sopranos. Hun debuterte som manusforfatter i 1981 da hun skrev to episoder av Magnum. Hun debutererte som produsent i TV-serien Alien Nation (1989).


== Referanser ==


== Eksterne lenker ==
(en) Diane Frolov på Internet Movie Database 
(en) Diane Frolov hos The Movie Database